Resep: Tjops met kaas en sampioeneFoto: thecitycollection.org Bestanddele: 20 g (25 ml) botter of margarien 200 – 250 g sampioene, gehalveer knippie droë tiemie sout en peper na smaak ‘n bietjie suurlemoensap 4 tjops 50 ml sonneblomolie 4 skyfies soetmelkkaas paprika Metode: 1. Smelt die botter of margarien en braai die sampioene sowat 5 minute lank daarin. Geur met die tiemie, sout, peper en suurlemoensap. Hou warm. 2. Geur die tjops met peper en braai dit 5 – 6 minute lank aan elke kant in die olie tot mooi bruin. Geur liggies met sout. 3. Plaas die tjops op ‘n oondvaste opdienbak, skep ‘n kwart van die sampioene op elk en plaas ‘n skyfie kaas bo-op. 4. Rooster in die oond tot die kaas gesmelt het. 5. Strooi paprika oor en sit dit dadelik voor. Hierdie resep is oorspronklik gepubliseer in Huisgenoot Wenresepte 1 Uitgewer: Human & Rousseau Prys: R285-00* *Prys onderhewig aan verandering